Julia Adolphe

Julia Adolphe (s. 1988) on yhdysvaltalainen säveltäjä.Chamber Music Northwest: JULIA ADOLPHE Star Cross Signals for String Quartet (2017)  Hänen teoksiaan ovat esittäneet Yhdysvalloissa ja ulkomailla tunnetut orkesterit ja kokoonpanot, kuten New Yorkin filharmonikot, Los Angelesin kamariorkesteri ja Pohjois-Carolinan sinfoniaorkesteri. Adolphen saamiin palkintoihin ja tunnustuksiin lukeutuvat vuoden 2015 Charles Ives -stipendi Yhdysvaltain taide- ja kirjallisuusakatemialta sekä vuoden 2017 ASCAP:n nuoren säveltäjän palkinto.Julia Adolphe: Bio

Adolphe syntyi taiteelliseen perheeseen, jossa isä työskenteli taidemaalarina ja äiti arkkitehtina. Hän varttui New YorkissaNational Endowment for the Arts: Art Talk with Composer Julia Adolphe, mutta asettui sittemmin Los Angelesiin.

Adolphen opettajien joukossa ovat olleet Stephen Hartke, Frank TicheliAmerican Composers Orchestra: Julia Adolphe, Steven Stucky ja Donald Crockett. Hän sai taiteiden kandidaatin arvon musiikissa ja kirjallisuusteoriassa Cornellin yliopistosta sekä musiikin maisterin arvon sävellyksessä Etelä-Kalifornian yliopistosta. Tämän jälkeen hän alkoi suorittaa tohtorikoulutusta Etelä-Kalifornian yliopiston Thornton-musiikkikoulussa. Adolphe on työskennellyt myös kirjoittajana, opettajana ja tuottajana. NewMusicBox julkaisi vuonna 2014 hänen artikkeleitaan musiikin opetuksesta turvallisuudeltaan maksimoidussa miesvankilassa. Omaa kokemustaan vankilassa opettamisesta hän on kuvannut kaikkein voimakkaimmin häneen taiteelliseen identiteettiinsä vaikuttaneeksi kokemukseksi.I Care If You Listen: 5 Questions to Julia Adolphe (composer) Adolphe oli mukana tuottamassa James Conlonin johtamaa The Prodigal Sonin esitystä Los Angelesin oopperan Britten-satavuotissyntymäjuhlaa varten (2013). Hän on toiminut Etelä-Kalifornian yliopiston opetusassistenttina.

 Teoksia 
 A Barrel of Laughs, A Vale of Tears (koominen ooppera Stephanie Fleischmannin librettoon Jules Feifferin romaanin pohjalta)
 Star-Crossed Signals (jousikvartetille, 2017, kantaesitetty 2018)
 Sylvia (kamariooppera, 2013)
 Unearth, Release (konsertto alttoviululle, 2016; kantaesittäjinä solisti Cynthia Phelps, New Yorkin filharmonikot ja Jaap van Zweden)
 White Stone (orkesterille, 2017; kantaesittäjinä New Yorkin filharmonikot ja Alan Gilbert)

 Lähteet 

Luokka:Yhdysvaltalaiset säveltäjät
Luokka:Oopperasäveltäjät
Luokka:Vuonna 1988 syntyneet
Luokka:Elävät henkilöt